আগের দিন দুই অপরাজিত ব্যাটসম্যান ডেভিড মালান এবং জনি বেয়ারস্টো ব্যাটিংয়ে নেমে বেশ খানিকটা এগিয়ে দেন ইংল্যান্ডকে। ১৪০ রানে আউট হন মালান। বেয়ারস্টো (১১৯) তুলে নেন গত দেড় বছরের মধ্যে তাঁর প্রথম টেস্ট সেঞ্চুরি। অ্যাশেজে পঞ্চম উইকেটে ২৩৭ রানের রেকর্ড জুটি গড়েন তাঁরা। তবে এ জুটি ভাঙার পর ইংল্যান্ড বাকি ৬ উইকেট হারিয়েছে মাত্র ৩৫ রানে! অস্ট্রেলিয়ার হয়ে ৪ উইকেট নেন মিচেল স্টার্ক এবং ৩ উইকেট জস হ্যাজেলউডের।